KAYA PO SIGURO MUKHANG HINDI NYO NATUTUKAN AT NABANTAYAN NG HUSTO ANG PAGGAWA NG SPECIAL AUDIT REPORT KASI PANAY ANG TRAVEL NYO. HINDI PO BA’T KAYA HINDI RIN KAYO NAKA ATTEND NG ILANG PAGDINIG NG BLUE RIBBON AY DAHIL SINABI NYONG HINDI “POLITE” PAG HINDI KAYO ANG PERSONAL NA MAG PUNTA SA NEW YORK? BALITA KO PO EH PWEDE NAMAN PALA NA HINDI KAYO MAG PUNTA DOON FOR OUR CANDIDATURE SA UN BOARD OF AUDIT KASI KAYANG KAYA NAMAN GAWIN NG MGA TAGA DFA AT NG ATING PHILIPPINE MISSION SA NEW YORK ANG PAG KAMPANYA, NA SA NOBYEMPRE PA NAMAN ANG BOTOHAN.
Ano daw? Si Enrile, Revilla at Estrada ay inembestigahan ng wala pang dalawang buwan pero kapag kakampi o kaalyado, mabilisang kini-clear ang pangalan at hindi na iniimbestigahan. Hindi pa doon nagtapos ang “injustice” ng ating Secretary of Justice. Matatandaan na pagkatapos niyang magsampa ng kaso laban sa amin, agaran niyang hiniling sa Department of Foreign Affairs na ikansela ang aming mga pasaporte. Ito ay lantarang paglabag sa aming mga karapatang pantao na nakasaad sa Saligang Batas. Karapatan na nagsasabi na kami ay malayang makaka-alis o makaka-galaw kung aming nanaisin sapagkat wala pa namang korte o huwes na nagsasabi na ito ay hindi na maaari pang gawin. At karapatan na nagsasabi na huwag muna kaming husgahan dahil hindi pa naman napapatunayan ang sala na sa amin ay binibintang. Makatarungan po ba iyan?